Vonir Rajapaksa að engu
Kjósendur fylktu liði að baki forsætisráðherra Sri Lanka, Ranil Wickremesinghe og Sameinaða þjóðarflokknum (UNP) í þingkosningum í landinu í dag. Flokkurinn bætti við sig miklu fylgi og styrkti þannig stöðu sína í landinu þrátt fyrir að hafa ekki hreinan meirihluta á þinginu.
Sigur UNP gerði út um vonir fyrrum kraftajötunsins Mahinda Rajapaksa um að tryggja sér stöðu forsætisráðherra eftir að hann tapaði óvænt í forsetakosningum í landinu í janúar.
UNP fékk meira tvöfalt fleiri þingmenn en í síðustu kosningum og eiga nú 106 af 225 þingsætum í stað 40. Búist er við að forsætisráðherrann myndi nýja ríkisstjórn á næstu dögum en flokkurinn mun þurfa á stuðningi annarra flokka að halda til að koma umbótafrumvörpum í gegnum þingið líkt og lofað var í forsetakosningum janúarmánaðar.
Flokkur Rajapaksa, UPFA, hlaut 95 sæti á þinginu og missti nokkurt fylgi. Minnihlutaflokkur Tamíla er nú þriðji stærtsti flokkurinn á þingi með 16 sæti en hinn Marxíski JVP er sá fjórði stærsti með sex sæti samkvæmt AFP. Hvorugur flokkanna segist tilbúinn til að sitja í ríkisstjórn og að þingmenn þeirra muni nota atkvæði sín á grundvelli hvers og eins máls fyrir sig. Tveir minni flokkar fengu eitt sæti hvor.
Forsetinn Maithripala Sirisena, sem fór með sigurorð af Rajapakse í janúar kallaði til kosninga einu ári en áætlað var til að styrkja umboð sitt til umbóta í landinu.
Kjósendur fylktu liði að baki forsætisráðherra Sri Lanka, Ranil Wickremesinghe og Sameinaða þjóðarflokknum (UNP) í þingkosningum í landinu í dag.
Flokkurinn bætti við sig miklu fylgi og styrkti þannig stöðu sína í landinu þrátt fyrir að hafa ekki hreinan meirihluta á þinginu.
Sigur UNP gerði út um vonir fyrrum kraftajötunsins Mahinda Rajapaksa um að tryggja sér stöðu forsætisráðherra eftir að hann tapaði óvænt í forsetakosningum í landinu í janúar.
Minnihlutaflokkur Tamíla er nú þriðji stærtsti flokkurinn á þingi.